Hokkaido

Hokkaido (Jaku Jipun: 北海道 (jalai tasik utara), Hepburn: Hokkaidō) iya nya pulau kedua pemadu besai sereta pemadu utara ari empat bengkah pulau besai Jepun. Begulai enggau pulau-pulau ke ngelingi iya, iya mungkur prefektur ke pemadu besai sereta pemadu utara, nyadika kandang menua iya empu. Selat Tsugaru nyerara Hokkaido enggau Honshu. Dua bengkah pulau tu disambung ngena jalai kereta api nengah Lubang Jalai Seikan.

Nengeri ke pemadu besai ba Hokkaido iya nya indu nengeri iya empu, Sapporo, ke mega semina mengeri ke dipilih ordinan iya. Sakhalin bisi urung 43 kilometer (27 bt) ke utara menua Hokkaido. Ba timur enggau timur laut bisi Pulau Kuril, ti diperebutka Rusia. Empat ke pemadu selatan dituntut Jepun. Penuduk Hokkaido ba ujung utara pulau-pulau Jipun ngujungka gaya hari ke chelap agi, enggau pulau nya meda salji ke signifikan ninting musin chelap. Taja pan gaya hari kasar agi, tang iya nyadika palan endur betanam betupi mayuh utai tanam.

Hokkaido suba dikelala enggau nama Ezogashima.Nussbaum, Louis-Frédéric. Taja pan orang Jipun ke diau ba ujung selatan pulau nya kenyau ari abad ke-16, Hokkaido tebal agi diuan bansa Ainu. Dalam taun 1868, berindik ari Jeman Pemulai Meiji, serata pulau nya dipegai, dijajah, lalu diberi nama baru nyadi Hokkaido ulih Jipun. Bala penetap Jipun ngerampas bansa Ainu ari tanah sida lalu mejal sida berasimilasyen. Ba kurun ke-21, bansa Ainu nyau deka abis diasimilasyen enggau raban bansa Jipun. Ketegal nya, majoriti orang Jepun ke bebansa Ainu nadai penemu pasal pesaka tauka budaya sida.

 Kereban sanding 

Kategori:Koordinat ba Wikidata
Kategori:Artikel ti ngundan teks jaku Jipun